paragraph_text: "Borbeni list nacionalsocijalističkog pokreta Velike Njemačke" (Kampfblatt der nationalsozialistischen Bewegung Großdeutschlands) imao je svoj začetak u novinama Münchner Beobachter koje su 1918. kupljene od strane Thule-Gesellschaft i u kolovozu sljedeće godine preimenovane u Völkischer Beobachter. U prosincu 1920. otkupio ih je NSDAP, na inicijativu Dietricha Eckarta koji je postao prvi urednik.